24/4/23

**מרץ 2023: שיפור באזורי התיירות הנכנסת, אך הפער בשיעור הלינות אל מול מרץ 2019 עדיין משמעותי**

**תנועת התיירים המתגברת שיפרה את נתוני התפוסה בהרצליה, טבריה, ירושלים, נצרת ותל אביב, אשר היו גבוהים אף יותר מאזורי תיירות הנופש (אילת וים המלח).**

לפני שנה בדיוק, במרץ 2022, הותר לראשונה מאז פרוץ מגפת הקורונה, לכלל התיירים (מחוסנים ולא מחוסנים) להיכנס לישראל בהתניה של ביצוע בדיקת PCR טרם עלייתם למטוס ואחרי הכניסה לישראל.

במרס 2023 נרשם המספר החודשי הגבוה ביותר של לינות תיירים מאז תחילת הקורונה (כ-977 אלף), אך בהשוואה למרס 2019 – זו עדיין ירידה של **21%**.

**לינות התיירים**: במרץ הסתכמו לינות התיירים בכ-**977 אלף** – ירידה של **21%** לעומת מרץ 2019. המספרים, כאמור, עדיין רחוקים מאלה של 2019.

ירידות גבוהות מהממוצע נרשמו **באילת**, ירידה של **67%** לעומת 2019, **ים המלח** בירידה של **41%**, נתניה בירידה של **31%**, חיפה בירידה של **26%,** נצרת בירידה של **24%**, ירושלים בירידה של **23%**.   
בהרצליה נרשמה ירידה של **16%** ובת"א ירידה של **8%**.

**לינות הישראלים** : במרץ הסתכמו לינות הישראלים בכ-**984 אלף**, ירידה של **17%** לעומת מרץ 2022, עליה של **16%** לעומת מרץ 2019.

**סה"כ הלינות:** הסתכמו בכ -**2 מיליון** - ירידה של **6%** לעומת מרץ 2019.

**תפוסת החדרים הארצית :**

הסתכמה בכ-**65%** לעומת כ-**55%** במרץ 2022 ו-**72%** במרץ 2019.

התפוסות הגבוהות מהממוצע הארצי נרשמו בהרצליה עם כ-**75%**, טבריה עם כ-**71%**, ירושלים עם כ-**70%**, נצרת עם כ-**68%** ותל אביב עם כ-**67%**.   
באילת וים המלח נרשמה תפוסה של כ-62% כל אחת, בנתניה נרשמה תפוסה של כ-**59%** ובחיפה כ-**50%** תפוסה.

**מהתאחדות המלונות נמסר: "**התיירות הנכנסת עדיין לא חזרה לרמתה המצופה ברבעון הראשון של השנה, יחסית לשנת 2019, טרום מגפת הקורונה. אנחנו מקווים כי אי הודאות המדינית והביטחונית השוררת כיום לא תפגע בתחזיות קצב ההתאוששות של התיירות הנכנסת".

\* מצורפת טבלה מסודרת המציגה את כל הנתונים.